שלום, ברוכים הבאים למערכת סופר-לי. נשמח אם תקראו את המדריך המלא לפני שימוש במערכת.

לפני פתיחת המערכת, יופיע בפניכם בחירה האם לעשות אתחול מערכת עם פרטים או מערכת ריקה. אם בחרתם במערכת ריקה, יש להכניס מידע על מנהל כ"א כדי לאפשר גישה למערכת דרך המשתמש שלו.

המערכת בנויה מהתחברות למשתמש קיים, ולאחר מכן שימוש בתפריט מותאם למשתמש.   
כדי להתחבר, תוכלו להשתמש בכל אחד מהעובדים בקובץ הקונפיגורציה אך לשם נוחות נכתוב כאן שתי דוגמאות לשם הדגמת התפריטים השונים במערכת.

**פרטי התחברות של מנהל כוח האדם**: מספר סניף – 0 , תעודת זהות – 1. (יש לשים לב, מנהל כ"א תמיד צריך להכניס מספר סניף 0 כדי להתחבר עם תעודת זהות המתאימה במערכת).

**פרטי התחברות של עובד בחברה:** מספר סניף 3, תעודת זהות – 3.

כדי לראות את תפריט פעולות של מנהל כ"א יש להתחבר למערכת עם הפרטים שלו, וכך גם לעובד בחברה.

פירוט כללי של פעולות שניתן לבצע כעובד בחברה:

1. ניתן להגיש אילוצים לעבודה לשבוע הבא, בהינתן שדד-ליין לא עבר בסניף אליו משויך.
2. ניתן להגיש הודעת התפטרות – כחודש מראש.
3. ניתן לצפות בסידור משמרות מהרגע שהוא מפורסם עד לפרסום אחד חדש.
4. התנתקות מהמערכת.

פירוט כללי של פעולות שניתן לבצע כמנהל כ"א:

1. שינויים בפרטי עובד – אופציה זו תפתח תפריט נוסף של בחירה של איזה עובד לשנות את פרטיו ואיזה פרטים תרצו לשנות.
2. העסקה או פיטור של עובד – גם כן יפתח תת תפריט אשר יאפשר להעסיק או לפטר עובד, ותשאל למידע הדרוש בהתאם לפעולה.
3. פעולות על סניף – יפתח תת תפריט אשר מכיל בתוכו פעולות הבאות – ראיית היסטורית משמרות של סניף, שינוי זמן התחלה או סיום של משמרת, הוספה או מחיקה של ימים ללא עבודה בסניף, שינוי הרכב עובדים למשמרת בסניף, שינוי דד-ליין להגשת אילוצים לעובדים בסניף, הדפסה של סידור השבועי של סניף וחזרה לתפריט הראשי. גם כאן, כל אופציה תפתח בפניכם שאלות שמאפשרות ביצוע הפעולה הרצויה.
4. יצירת סידור משמרות לשבוע הבא – פעולה זו מתאפשרת רק לאחר מעבר דד-ליין בכל הסניפים. זוהי פעולה אוטומטית.
5. מעבר יום – כדי לראות את הפונקציונליות המלאה של המערכת, רצינו לאפשר "להעביר יום" בלוח השנה ובכך לחוות את השימוש היומיומי במערכת בבדיקה של מספר דקות. ולכן, בלחיצה על כפתור זה, המערכת מתקדמת ביום בלוח השנה, ותבצע את כל הפעולות הנגזרות מכך.
6. יצירת סניף חדש – פעולה זו תאפשר יצירת סניף חדש במערכת.
7. חזרה לתפריט הראשי.

הסבר כללי על מצב המערכת בפתיחה ראשונית: במקרה שנבחר לאתחל את המערכת עם מידע, התאריך יהיה 4.1.2024 שזהו יום חמישי. ביום זה ניתן עוד לבצע שינוים בכל הנוגע לסידור משמרות של שבוע הבא. אם זה כעובד כללי בחברה – ניתן עוד להגיש אילוצים ואם זה כמנהל כ"א – ניתן לבטל משמרות, להוסיף משמרות, לשנות הרכב עובדים במשמרת וכו. זאת כי הדד-ליין של הסניפים ברשת מאותחל להיות יום חמישי.

ולכן, ישר עם פתיחת המערכת ניתן לבצע את כל הפעולות שנכתבו אך עם מעבר יום דרך תפריט מנהל כ"א לא יהיה ניתן לבצע שינויים בכל הנוגע לסידור של שבוע הבא, ומנהל כ"א יכול לייצר סידור משמרות.   
בנוסף, באופן טבעי בפתיחת המערכת היסטורית המשמרות תהיה ריקה וגם הסידור משמרות הנוכחי יהיה ריק.